Svend Åge Madsen (forfatter)

Svend Åge Madsen (født 2. november 1939) er en dansk forfatter og dramatiker, bosat i forstaden Risskov ved Aarhus. Han modtog i 1972 Det Danske Akademis Store Pris, fra 2005 er Svend Åge Madsen medlem af Det Danske Akademi.

Madsens stil er svær at klassificere entydigt, men eksistentialismen var tydelig i hans tidlige produktion. I mange af hans værker har naturvidenskaben været et vigtigt tema, inspireret af hans aldrig fuldendte studium i matematik på Århus Universitet. Desuden behandler han i flere værker fiktionens forhold til virkeligheden og viser derigennem et slægtskab med den primært sydamerikanske magisk realisme, men i en mere hverdagsnær form, der er blevet betegnet som fantastik. Humoren er sjældent langt væk i hans værker, og gennem årene har han opbygget et meget komplekst værk, hvor personer, steder og begivenheder flettes ind i hinanden på kryds og tværs af romaner, noveller og skuespil.

Hovedmurstenene i romanværket udgøres af Sæt verden er til, Tugt og utugt i mellemtiden, At fortælle menneskene og Syv aldres galskab. At man kan oversætte "Syv aldres galskab" til "Seven Ages Madness" og finde Svend Åge Madsens navn skjult i titlen understreger, at forfatterskabet er en lang tråd af finurlige ordspil, intertekstualitet og leg med retoriske stilfigurer ud over fortællingen, der udgør et gennemgående spor for sig.

Han er måske mest kendt som romanforfatter, men han har tillige skrevet en anselig mængde dramatik, blandt andet i forbindelse med, at han var husdramatiker ved Aarhus Teater i perioden 1983-1986, hvortil han skrev stykker som Svejk i tredie verdenskrig, Dr. Strangula og Det sidste suk.

Bibliografi

Romaner 
 Besøget, 1963
 Lystbilleder, 1964
 Tilføjelser, 1967
 Modsatterne og Omvendterne, 1967
 Liget og lysten, 1968
 Tredje gang så tar vi ham, 1969
 Sæt verden er til, 1971
 Dage med Diam eller Livet om natten, 1972
 Jakkels vandring, 1974
 Tugt og utugt i mellemtiden, 1976
 Hadets bånd, 1978
 Se dagens lys, 1980
 Den største gåde, 1982
 Vi? – Vi, Vi!, 1982
 Af sporet er du kommet, 1984
 Lad tiden gå, 1986
 Slægten Laveran, 1988
 At fortælle menneskene, 1989
 Jagten på et menneske, 1991
 Edens gave, 1993
 Syv aldres galskab, 1994
 Den usynlige myre, 1995
 Kvinden uden krop, 1996
 Finder sted, 1998
 Genspejlet, 1999.
 Nærvær og næsten: Tomas Fants familiekrøniker, 2000
 Den ugudelige farce, 2002
 De gode mennesker i Århus; Læselysten, 2003
 Levemåder, 2004
 Det syvende bånd, 2006
 Mange sære ting for, 2009
 Af den anden verden, 2017
 Enden på tragedie, 2019
 Fremtidsspejl, 2020

Midt imellem 
 Otte gange Orphan, novelleroman, 1965
 Pigen i cementblanderen, mikroman, 2013

Novellesamlinger 
 Maskeballet, 1970
 Mellem himmel og jord, 1990
 Ude af sit gode skind, 2004
 Manden der opdagede at han ikke eksisterede, 2007
 Skabt for hinanden og andre dystopier, 2014 (sammen med Karen Skovmand og Kenneth Bøgh Andersen)
 Uforelsket, 2016

E-mail korrespondance 
 Når man mailer, 2009 (uddrag af Svend Åge Madsens emails til vennen Flemming Chr. Nielsen siden 2000)

Noveller 
 "Vores sommerliv", 1979 (i novellesamlingen: Det kolde dusin, redigeret af Mogens Wolstrup (1983))
 "Skabt for hinanden", 1995 (i novellesamlingen: Novelleveje (1997) samt i Skabt for hinanden og andre dystopier (2014))
 "Kærlighed ved sidste blik" (i Ud & Se, 2013)
 "Hin Anden", 2014 (i publikationen: Neuroetik (2014), som blev udgivet af Etisk Råd)

Som Marianne Kainsdatter 
 Blodet på mine hænder, 1973
 Et ved jeg som aldrig dør, 1991
 Engleskyts. Kriminalroman, 2002

Som medforfatter 
 Septemberfortællingerne, 1988

Desuden Kollektivet, bragt i Ud & Se (med DSB) i ca. 1999
flere danske forfattere bidrager med et kapitel hver til føljetonen

Skuespil 
 Et livstykke i 6 billeder, 1967
 Hopla, vi...prik prik prik, 1967
 Stikord, 1967
 Rapport fra internatet, 1967
 Forestillinger, 1970
 I virkeligheden, 1972
 Dr. Lemmas problem, 1975 (tv-spil)
 Man skal høre meget, 1975
 Jo værre, jo bedre, 1975
 Narrespillet om Magister Bonde og Eline Mortensdatter, 1978
 Uden for nummer, 1984
 Kasper søger efter tilværelsen, 1982
 Margrethe den milde 1982
 Svejk i tredie verdenskrig, 1984
 Dr. Strangula, 1985
 Knud den Hellige, 1986
 Det sidste suk, 1986
 Nøgne masker, 1987
 Svar udbedes, 1987
 Dødens teater, 1987
 Robert og Judith, 1993
 Kopisten, 1994
 Tikker, 2012

Svend Åge Madsens skuespil findes bevaret i Dramatisk Bibliotek på Det Kongelige Bibliotek.

Hædersbevisninger 
 2010: Ridderkorset af Dannebrogordenen
Desuden et utal af litterære priser gennem årene.

Litteratur 
 Niels Dalgaard: Dage med Madsen eller Livet i Århus, 1996
 Anker Gemzøe: Metamorfoser i mellemtiden, Medusa, 1997
 Ejnar Nørager Pedersen: Af og om Svend Åge Madsen, 1999
 Lars Green Dall: Madsens meditationer, 2008
 Lars Green Dall (red.): At fortælle Svend Åge Madsen, 2009
 Erik Skyum-Nielsen, Møder med Madsen, Aarhus Universitetsforlag, 2009. .
 Christian Bach, Amanda Lundberg Kelly: Vild med Svend Åge Madsen, Gyldendal, 2012. 

Derudover skabte Christian Braad Thomsen dokumentarfilmen Svend Åge Madsen - at fortælle menneskene i 2002.

Se også 
 Svend Åge Madsen - at fortælle menneskene - film fra 2002

Referencer

Eksterne henvisninger 
 Svend Åge Madsens websted 
 Portræt af Svend Åge Madsen, Litteratursiden 
 "Hvorfor Århus bliver ved med at dukke op i mine bøger?" (Litteratursiden) 
 Interview (lyd) med Svend Åge Madsen om forfatterskabet 
 "Tiger" - Eksperimentel kortfilm instrueret af Thomas Dyrholm og Alexander Sagmo med Svend Åge Madsen som medvirkende
 

Dramatikere fra Danmark
Kunstnere på finansloven
Science fiction-forfattere fra Danmark
Det Danske Akademi
Det Danske Akademis Store Pris
Riddere af Dannebrog
Romanforfattere fra Danmark
Novelleforfattere fra Danmark
Personer fra Aarhus
Personer i Kraks Blå Bog
Modtagere af Boghandlernes gyldne Laurbær
Dansksprogede forfattere fra Danmark
Modtagere af Søren Gyldendal-prisen
Danskere nomineret til Nordisk Råds Litteraturpris
Modtagere af DR Romanprisen
Modtagere af BMF's børnebogspris
Modtagere af Holbergmedaljen